32006D0017
L 011/33
JURNALUL OFÍCIAL AL UNIUNII EUROPENE
DECIZIA COMISIEI
din 11 ianuarie 2006
de modificare a apendicelui A din anexa V la Actul de aderare din 2003 în ceea ce privește anumite unități din sectoarele cărnii și laptelui din Republica Cehă
[notificată cu numărul C(2005) 6052]
(Text cu relevanță pentru SEE)
(2006/17/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special anexa V capitolul 3 secțiunea A1 litera (d),
întrucât:
(1)
Republicii Cehe i-a fost acordat beneficiul perioadelor de tranziție pentru anumite unități enumerate în apendicele A (1) din anexa V la Actul de aderare din 2003.
(2)
Conform unei declarații oficiale a autorității cehe competente, anumite unități au finalizat procesul de aliniere la standarde și îndeplinesc, din acel moment, în întregime cerințele legislației comunitare. Anumite unități și-au încetat activitățile pentru care obținuseră o perioadă de tranziție. Prin urmare, este necesar să se elimine aceste unități de pe lista unităților în tranziție.
(3)
Statutul a trei unități din sectorul cărnii și noua lor clasificare drept unități de capacitate mică fac încă obiectul unor discuții cu autoritatea cehă competentă. Este necesar să se prevadă un scurt termen suplimentar, în scopul de a clarifica situația.
(4)
Prin urmare, este necesar să se modifice în consecință apendicele A din anexa V la Actul de aderare din 2003. Din motive de claritate, acesta necesită să fie înlocuit.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTUL REGULAMENT:
Articolul 1
Apendicele A din anexa V la Actul de aderare din 2003 se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 11 ianuarie 2006.